title: Komission täytäntöönpanoasetus (EU) 2017/2091, annettu 14 päivänä marraskuuta 2017, tehoaineen iprodioni hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti. )

text:
               15.11.2017

               FI

               Euroopan unionin virallinen lehti

               L 297/25

         KOMISSION TÄYTÄNTÖÖNPANOASETUS (EU) 2017/2091,
   annettu 14 päivänä marraskuuta 2017,
   tehoaineen iprodioni hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
   sekä katsoo seuraavaa:

               (1)

               Komission direktiivillä 2003/31/EY (2) sisällytettiin iprodioni tehoaineena neuvoston direktiivin 91/414/ETY (3) liitteeseen I.

               (2)

               Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

               (3)

               Tehoaineen iprodioni hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä lokakuuta 2018.

               (4)

               Hakemus, jossa pyydettiin uusimaan iprodionin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

               (5)

               Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

               (6)

               Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 3 päivänä marraskuuta 2015.

               (7)

               Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

               (8)

               Elintarviketurvallisuusviranomainen ilmoitti 8 päivänä kesäkuuta 2016 komissiolle päätelmänsä (6) siitä, voidaanko iprodionin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen totesi, että on erittäin todennäköistä, että arvioidut edustavat käyttötarkoitukset johtavat pohjaveden kautta tapahtuvaan altistumiseen iprodionin merkityksellisille metaboliiteille siten, että juomavedelle asetettu parametriraja 0,1 μg/l ylittyy kaikissa olennaisissa pohjavesiskenaarioihin liittyvissä tilanteissa; yhden merkityksellisen metaboliitin osalta ennustetaan jopa, että 0,75 μg/l ylittyy kaikissa olennaisissa pohjavesiskenaarioissa. Lisäksi elintarviketurvallisuusviranomainen totesi, että vesieliöihin kohdistuu suuri pitkän aikavälin riski.

               (9)

               Elintarviketurvallisuusviranomainen totesi lisäksi yhden sellaisen metaboliitin osalta, jota löytyy jäämänä kasveissa ja epäpuhtautena teknisessä materiaalissa, ettei sen genotoksista potentiaalia voida sulkea pois eikä viitearvojen asettamista kyseiselle metaboliitille voida tämän vuoksi vahvistaa käytettävissä olevien tietojen perusteella. Myöskään ravinnon välityksellä tapahtuvaa altistumista koskevaa riskinarviointia ei voitu saattaa päätökseen käytettävissä olevien tietojen perusteella, koska ei ole mahdollista vahvistaa jäämien määritelmiä riskinarviointia varten; kuluttajille aiheutuvaa akuuttia riskiä ei kuitenkaan voitu sulkea pois. Asiakirja-aineistossa toimitettujen tietojen pohjalta ei myöskään voitu saattaa päätökseen luonnonvaraisille nisäkkäille kaikkien merkityksellisten altistumisreittien kautta aiheutuvan pitkän aikavälin riskin arviointia.

               (10)

               Iprodioni on lisäksi luokiteltu Euroopan parlamentin ja neuvoston asetuksen (EY) N:o 1272/2008 (7) mukaisesti kategoriaan 2 kuuluvaksi syöpää aiheuttavaksi aineeksi, ja elintarviketurvallisuusviranomaisen päätelmässä mainittiin, että iprodioni olisi luokiteltava kategoriaan 1B kuuluvaksi syöpää aiheuttavaksi aineeksi ja kategoriaan 2 kuuluvaksi lisääntymiselle vaaralliseksi aineeksi. Tarkasteltujen edustavien käyttötarkoitusten osalta jäämien määrät ylittävät Euroopan parlamentin ja neuvoston asetuksen (EY) N:o 396/2005 (8) 18 artiklan 1 kohdan b alakohdassa tarkoitetun oletusarvon. Näin ollen asetuksen (EY) N:o 1107/2009 liitteessä II olevassa 3.6.3 ja 3.6.5 kohdassa säädetty vaatimus ei täyty.

               (11)

               Komissio pyysi hakijaa esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevan kertomuksen luonnoksesta. Hakija toimitti huomautuksensa, ja ne on tutkittu huolellisesti.

               (12)

               Hakijan esittämistä perusteluista huolimatta ainetta koskevia huolenaiheita ei voitu poistaa.

               (13)

               Näiden tunnistettujen huolenaiheiden pohjalta ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta iprodionin hyväksyntää asetuksen (EY) N:o 1107/2009 20 artiklan 1 kohdan b alakohdan mukaisesti.

               (14)

               Jäsenvaltioille tulisi antaa aikaa iprodionia sisältävien kasvinsuojeluaineiden lupien peruuttamiseen.

               (15)

               Jos jäsenvaltiot myöntävät iprodionia sisältäville kasvinsuojeluaineille siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 5 päivänä kesäkuuta 2018.

               (16)

               Iprodionin hyväksynnän voimassaoloaikaa pidennettiin 31 päivään lokakuuta 2018 komission täytäntöönpanoasetuksella (EU) 2017/1511 (9), jotta uusimisprosessi voitaisiin saattaa päätökseen ennen kyseisen aineen hyväksynnän voimassaolon päättymistä. Koska asiassa on tehty päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

               (17)

               Tämä asetus ei rajoita iprodionin hyväksymistä koskevan uuden hakemuksen toimittamista asetuksen (EY) N:o 1107/2009 7 artiklan nojalla.

               (18)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksynnän uusimatta jättäminen
   Tehoaineen iprodioni hyväksyntää ei uusita.
   2 artikla
   Täytäntöönpanoasetuksen (EU) N:o 540/2011 muuttaminen
   Poistetaan täytäntöönpanoasetuksen (EU) N:o 540/2011 liitteessä olevasta A osasta iprodionia koskeva rivi 50.
   3 artikla
   Siirtymätoimenpiteet
   Jäsenvaltioiden on peruutettava iprodionia tehoaineena sisältävien kasvinsuojeluaineiden hyväksynnät viimeistään 5 päivänä maaliskuuta 2018.
   4 artikla
   Siirtymäaika
   Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 5 päivänä kesäkuuta 2018.
   5 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 309, 24.11.2009, s. 1.

      (2)  Komission direktiivi 2003/31/EY, annettu 11 päivänä huhtikuuta 2003, neuvoston asetuksen 91/414/ETY muuttamisesta 2,4-DB:n, beta-syflutriinin, syflutriinin, iprodionin, linuronin, maleiinihydratsidin ja pendimetaliinin sisällyttämiseksi siihen tehoaineina (EUVL L 101, 23.4.2003, s. 3).

      (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

      (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

      (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

      (6)  EFSA (Euroopan elintarviketurvallisuusviranomainen), 2016. Conclusion on the peer review of the pesticide risk assessment of the active substance iprodione. EFSA Journal 2016;14(11):4609, 31 pp. doi:10.2903/j.efsa.2016.4609.

      (7)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

      (8)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).

      (9)  Komission täytäntöönpanoasetus (EU) 2017/1511, annettu 30 päivänä elokuuta 2017, täytäntöönpanoasetuksen (EU) N:o 540/2011 muuttamisesta tehoaineiden 1-metyylisyklopropeeni, beta-syflutriini, klorotaloniili, klorotoluroni, sypermetriini, daminotsidi, deltametriini, dimetanamidi-P, flufenaset, flurtamoni, forklorfenuroni, fostiatsaatti, indoksakarbi, iprodioni, MCPA, MCPB, siltiofami, tiofanaattimetyyli ja tribenuroni hyväksynnän voimassaoloajan pidentämisestä (EUVL L 224, 31.8.2017, s. 115).


title: Komission täytäntöönpanoasetus (EU) 2018/256, annettu 20 päivänä helmikuuta 2018, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 281. kerran

text:
               21.2.2018

               FI

               Euroopan unionin virallinen lehti

               L 48/39

         KOMISSION TÄYTÄNTÖÖNPANOASETUS (EU) 2018/256,
   annettu 20 päivänä helmikuuta 2018,
   tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 281. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston pakotekomitea päätti 14 päivänä helmikuuta 2018 muuttaa yhden kohdan osalta luetteloa henkilöistä, ryhmistä ja yhteisöistä, joita varojen sekä muiden taloudellisten resurssien jäädyttäminen koskee. Sen vuoksi asetuksen (EY) N:o 881/2002 liitettä I olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä helmikuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Asetuksen (EY) N:o 881/2002 liitteen I luonnollisten henkilöiden luettelossa olevan kohdan ”Djamel Lounici (alias Jamal Lounici). Osoite: Algeria Syntymäaika: 1.2.1962. Syntymäpaikka: Alger, Algeria. Kansalaisuus: Algerian kansalainen. Muita tietoja: a) isän nimi Abdelkader ja äidin nimi Johra Birouh; b) palannut Italiasta Algeriaan, jossa oleskellut marraskuusta 2008 alkaen; c) appi Othman Deramchi. 2 a artiklan 4 kohdan b alakohdassa tarkoitettu nimeämispäivä: 16.1.2004.” tunnistetiedot korvataan seuraavasti:

         ”Djamel Lounici (alias Jamal Lounici). Osoite: Algeria Syntymäaika: 1.2.1962. Syntymäpaikka: Alger, Algeria. Kansalaisuus: Algerian kansalainen. Muita tietoja: a) isän nimi Abdelkader ja äidin nimi Johra Birouh; b) palannut Ranskasta Algeriaan, jossa oleskellut syyskuusta 2008 alkaen. 7 d artiklan 2 kohdan i alakohdassa tarkoitettu nimeämispäivä: 16.1.2004.”


title: Komission täytäntöönpanoasetus (EU) 2018/260, annettu 21 päivänä helmikuuta 2018, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otettujen polkumyynnin vastaisten toimenpiteiden mahdollista kiertämistä Vietnamista lähetetyllä tuonnilla riippumatta siitä, onko sen alkuperämaaksi ilmoitettu Vietnam, koskevan tutkimuksen päättämisestä

text:
               22.2.2018

               FI

               Euroopan unionin virallinen lehti

               L 49/16

         KOMISSION TÄYTÄNTÖÖNPANOASETUS (EU) 2018/260,
   annettu 21 päivänä helmikuuta 2018,
   Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otettujen polkumyynnin vastaisten toimenpiteiden mahdollista kiertämistä Vietnamista lähetetyllä tuonnilla riippumatta siitä, onko sen alkuperämaaksi ilmoitettu Vietnam, koskevan tutkimuksen päättämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 13 artiklan 3 kohdan ja 14 artiklan 5 kohdan,
   sekä katsoo seuraavaa:
   1.   MENETTELY

   1.1   Aiemmat tutkimukset ja voimassa olevat toimenpiteet

               (1)

               Heinäkuussa 2005 neuvosto otti asetuksella (EY) N:o 1174/2005 (2) käyttöön lopullisen polkumyyntitullin Kiinan kansantasavallasta, jäljempänä ’Kiina’, peräisin olevien käsikäyttöisten haarukkatrukkien ja niiden keskeisten osien, jäljempänä ’käsikäyttöiset haarukkatrukit’, tuonnissa. Toimenpiteet koostuivat polkumyynnin vastaisesta 7,6–46,7 prosentin suuruisesta arvotullista, jäljempänä ’alkuperäiset toimenpiteet’.

               (2)

               Heinäkuussa 2008 neuvosto selvensi asetuksella (EY) N:o 684/2008 (3) perusasetuksen 11 artiklan 3 kohdan mukaisen omasta aloitteesta vireille pannun osittaisen välivaiheen tarkastelun jälkeen toimenpiteiden soveltamisalaa ja jätti tietyt tuotteet eli korkealle nostavat nostovaunut, pinoamistrukit, saksinostimet ja punnitustrukit alkuperäisten polkumyyntitoimenpiteiden ulkopuolelle, koska niiden todettiin olevan ominaispiirteiltään, erityistoiminnoiltaan ja käyttötarkoitukseltaan erilaisia kuin käsikäyttöiset haarukkatrukit.

               (3)

               Kesäkuussa 2009 perusasetuksen 13 artiklan mukaisen polkumyyntitoimenpiteiden kiertämistä koskevan tutkimuksen jälkeen neuvosto laajensi asetuksella (EY) N:o 499/2009 (4)”kaikkiin muihin yrityksiin” sovellettavan lopullisen polkumyyntitullin, joka oli otettu käyttöön asetuksella (EY) N:o 1174/2005, koskemaan Thaimaasta lähetettyjä käsikäyttöisiä haarukkatrukkeja riippumatta siitä, oliko tuotteen alkuperämaaksi ilmoitettu Thaimaa.

               (4)

               Perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena neuvosto otti lokakuussa 2011 täytäntöönpanoasetuksella (EU) N:o 1008/2011 (5) käyttöön lopullisen polkumyyntitullin Kiinasta peräisin olevien käsikäyttöisten haarukkatrukkien tuonnissa.

               (5)

               Perusasetuksen 11 artiklan 3 kohdan mukaisen välivaiheen tarkastelun seurauksena neuvosto muutti huhtikuussa 2013 täytäntöönpanoasetuksella (EU) N:o 372/2013 (6) asetusta (EU) N:o 1008/2011 ja otti käyttöön 70,8 prosentin polkumyyntitullin kaikessa Kiinasta unioniin tapahtuvassa käsikäyttöisten haarukkatrukkien tuonnissa.

               (6)

               Perusasetuksen 11 artiklan 4 kohdan mukaisen uutta viejää koskevan tarkastelun seurauksena Euroopan komissio, jäljempänä ’komissio’, muutti syyskuussa 2014 täytäntöönpanoasetuksella (EU) N:o 946/2014 (7) asetusta (EU) N:o 1008/2011 ja otti käyttöön 54,1 prosentin yksilöllisen tullin Ningbo Logitrans Handling Equipment Co.:n harjoittamassa käsikäyttöisten haarukkatrukkien tuonnissa.

               (7)

               Perusasetuksen 13 artiklan mukaisen polkumyyntitoimenpiteiden kiertämistä koskevan tutkimuksen seurauksena komissio antoi elokuussa 2016 täytäntöönpanoasetuksen (EU) 2016/1346 (8), jolla laajennettiin käyttöön otetut lopulliset polkumyyntitullit koskemaan Kiinasta peräisin olevien sellaisten hiukan muunneltujen käsikäyttöisten haarukkatrukkien tuontia, joihin kuuluvaa painoa näyttävää järjestelmää ei ole integroitu alustaan (eli haarukoihin).

               (8)

               Perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena komissio otti marraskuussa 2017 täytäntöönpanoasetuksella (EU) 2017/2206 (9) käyttöön lopullisen polkumyyntitullin Kiinasta peräisin olevien käsikäyttöisten haarukkatrukkien tuonnissa.

               (9)

               Nyt voimassa oleva toimenpide on Kiinasta peräisin olevien käsikäyttöisten haarukkatrukkien ja niiden keskeisten osien, jäljempänä ’käsikäyttöiset haarukkatrukit’, tuonnissa sovellettava lopullinen polkumyyntitulli, joka koostuu 70,8 prosentin arvotullista.

         1.2   Pyyntö

               (10)

               Komissio on vastaanottanut perusasetuksen 13 artiklan 3 kohdan ja 14 artiklan 5 kohdan mukaisen pyynnön tutkia Kiinasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettujen polkumyynnin vastaisten toimenpiteiden mahdollista kiertämistä Vietnamista lähetetyllä tuonnilla riippumatta siitä, onko sen alkuperämaaksi ilmoitettu Vietnam, ja saattaa tällainen tuonti kirjaamisvelvoitteen alaiseksi.

               (11)

               Pyynnön esitti 6 päivänä kesäkuuta 2017 kaksi käsikäyttöisten haarukkatrukkien ja niiden keskeisten osien tuottajaa unionissa, Toyota Material Handling Manufacturing Sweden AB ja PR Industrial S.r.l., jäljempänä ’pyynnön esittäjät’.

               (12)

               Pyyntö sisälsi riittävästi alustavaa näyttöä unionin, Kiinan ja Vietnamin välisen kaupan rakenteessa tapahtuneista muutoksista, jotka näyttivät johtuvan käytännöstä, menettelystä tai toiminnasta, jolla ei ole riittävästi perusteita tai jolla ei ole muuta taloudellista perustetta kuin tullin käyttöön ottaminen, eli kyse on tarkasteltavana olevan tuotteen lähettämisestä Vietnamin kautta unioniin sen jälkeen, kun se on koottu Vietnamissa. Pyyntö sisälsi riittävästi alustavaa näyttöä siitä, että tällaisissa kokoonpanotoimissa oli kyse toimenpiteiden kiertämisestä, koska kiinalaiset osat muodostivat yli 60 prosenttia kootun tuotteen kokonaisarvosta ja kokoonpanotoiminnan aikana syntynyt lisäarvo oli alle 25 prosenttia valmistuskustannuksista.

               (13)

               Pyyntö sisälsi lisäksi riittävästi alustavaa näyttöä siitä, että edellä kuvattu käytäntö vaaransi voimassa olevien polkumyynnin vastaisten toimenpiteiden korjaavat vaikutukset niin hintojen kuin määrienkin osalta ja että tutkimuksen kohteena olevan tuotteen hinnat olivat polkumyyntihintoja verrattuna tarkasteltavana olevan tuotteen aikaisemmin määritettyyn normaaliarvoon.

         1.3   Tarkasteltavana oleva tuote ja tutkimuksen kohteena oleva tuote

               (14)

               Tämän tutkimuksen kohteena ovat Kiinan kansantasavallasta peräisin olevat käsikäyttöiset haarukkatrukit ja niiden keskeiset osat eli alustat ja hydrauliikka, jotka luokitellaan tällä hetkellä CN-koodeihin ex 8427 90 00 ja ex 8431 20 00. Tässä asetuksessa käsikäyttöisillä haarukkatrukeilla tarkoitetaan trukkeja, joissa on kuormalavojen käsittelyyn tarkoitetut, pyörillä varustetut nostavat haarukkavarret ja jotka on suunniteltu siten, että käyttäjä voi kävellen ja nivellettyä vetoaisaa käyttämällä työntää, vetää ja ohjata niitä käsivoimin sileällä, tasaisella ja kovalla pinnalla. Käsikäyttöiset haarukkatrukit on suunniteltu siten, että kuormaa voidaan nostaa vetoaisaa pumppaamalla niin ylös, että kuormaa voidaan siirtää, eikä niillä ole muita lisätoimintoja tai käyttötarkoituksia, kuten i) kuormien siirtäminen ja nostaminen korkeammalle tai kuormien varastoiminen (korkealle nostavat nostovaunut), ii) kuormalavojen pinoaminen päällekkäin (pinoamistrukit), iii) kuormien nostaminen työskentelytasolle (saksinostimet) tai iv) kuormien nostaminen ja punnitseminen (punnitustrukit), jäljempänä ’tarkasteltavana oleva tuote’.

               (15)

               Tutkimuksen kohteena oleva tuote on sama kuin edellä määritelty tuote, mutta se on lähetetty Vietnamista, riippumatta siitä, onko sen alkuperämaaksi ilmoitettu Vietnam, ja se luokitellaan tällä hetkellä samoihin CN-koodeihin kuin tarkasteltavana oleva tuote, jäljempänä ’tutkimuksen kohteena oleva tuote’.

               (16)

               Tutkimus osoitti, että edellä määritellyn mukaisilla Kiinasta unioniin viedyillä ja Vietnamista lähetetyillä käsikäyttöisillä haarukkatrukeilla ja niiden keskeisillä osilla on samat fyysiset ja tekniset perusominaisuudet ja käyttötarkoitukset, minkä perusteella niiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.

         1.4   Vireillepano

               (17)

               Ilmoitettuaan asiasta jäsenvaltioille komissio katsoi, että on olemassa riittävä alustava näyttö perusasetuksen 13 artiklan 3 kohdan ja 14 artiklan 5 kohdan mukaisen tutkimuksen panemiseksi vireille, ja päätti tutkia Kiinasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettujen polkumyynnin vastaisten toimenpiteiden mahdollista kiertämistä ja asettaa kirjaamisvelvoitteen Vietnamista lähetettyjen käsikäyttöisten haarukkatrukkien sekä niiden keskeisten osien tuonnille riippumatta siitä, onko alkuperämaaksi ilmoitettu Vietnam.

               (18)

               Tutkimus pantiin vireille komission täytäntöönpanoasetuksella (EU) 2017/1348 (10), jäljempänä ’vireillepanoasetus’.

         1.5   Tutkimusajanjakso ja raportointijakso

               (19)

               Tutkimusajanjakso käsitti 1 päivän tammikuuta 2011 ja 30 päivän kesäkuuta 2017 välisen ajan, jäljempänä ’tutkimusajanjakso’. Tietoja kerättiin tutkimusajanjaksolta muun muassa sen tutkimiseksi, oliko kaupan rakenteessa todella tapahtunut muutos toimenpiteiden käyttöönoton jälkeen ja täytäntöönpanoasetuksella (EU) N:o 372/2013 toteutetun lopullisen polkumyyntitullin korottamisen seurauksena ja oliko kyseessä käytäntö, menettely tai toiminta, jolla ei ole riittävästi perusteita tai jolla ei ole muuta taloudellista perustetta kuin tullin käyttöön ottaminen. Tarkempia tietoja kerättiin 1 päivän heinäkuuta 2016 ja 30 päivän kesäkuuta 2017 väliseltä raportointijaksolta, jäljempänä ’raportointijakso’, sen tutkimiseksi, heikensikö tuonti voimassa olevien toimenpiteiden korjaavia vaikutuksia hintojen ja/tai määrien suhteen ja esiintyykö polkumyyntiä.

         1.6   Tutkimus

               (20)

               Komissio ilmoitti tutkimuksen vireillepanosta virallisesti Kiinan ja Vietnamin viranomaisille, kyseisissä maissa toimiville vientiä harjoittaville tuottajille ja kauppiaille, niille unionin tuojille, joita asian tiedettiin koskevan, ja unionin tuotannonalalle. Kyselylomakkeet lähettiin Kiinassa ja Vietnamissa toimiville tuottajille/viejille, jotka olivat komission tiedossa tai jotka olivat ilmoittautuneet vireillepanoasetuksen johdanto-osan kappaleessa 15 asetetuissa määräajoissa. Kyselylomakkeita lähetettiin lisäksi tuojille unionissa.

               (21)

               Asianomaisille osapuolille annettiin tilaisuus esittää näkökantansa kirjallisesti ja pyytää kuulluksi tulemista vireillepanoasetuksessa asetetussa määräajassa.

               (22)

               Tutkimuksessa ilmoittautui kolme vietnamilaista yritystä, joista yksi ei ollut alkanut tuottaa käsikäyttöisiä haarukkatrukkeja tutkimusajanjaksolla, ja neljä etuyhteydetöntä tuojaa.

               (23)

               Kaksi vietnamilaista yritystä toimitti kyselyvastauksen ja pyysi perusasetuksen 13 artiklan 4 kohdan mukaisesti vapautusta mahdollisesta toimenpiteiden soveltamisalan laajentamisesta.

               (24)

               Neljä etuyhteydetöntä tuojaa unionissa vastasi kyselyyn.

               (25)

               Tarkastuskäyntejä tehtiin seuraavien yritysten toimitiloihin Vietnamissa:

                           —

                           Vietmachine Producing and Trading Co., Ltd, ja

                           —

                           D&D Technologies Co., Ltd.

         2.   TUTKIMUKSEN TULOKSET

   2.1   Yleiset näkökohdat

               (26)

               Perusasetuksen 13 artiklan 1 kohdan mukaisesti toimenpiteiden kiertämisen mahdollista esiintymistä arvioitiin analysoimalla järjestyksessä seuraavia seikkoja:

                           —

                           oliko Kiinan ja unionin välisen kaupan rakenteessa tapahtunut muutos,

                           —

                           johtuiko tämä muutos käytännöstä, menettelystä tai toiminnasta, jolla ei ole riittävästi perusteita tai jolla ei ole muuta taloudellista perustetta kuin voimassa olevan polkumyyntitoimenpiteen käyttöön ottaminen,

                           —

                           oliko olemassa näyttöä vahingosta tai siitä, että tutkimuksen kohteena olevan tuotteen hinnat ja/tai määrät vaarantavat voimassa olevien polkumyyntitoimenpiteiden korjaavia vaikutuksia, ja

                           —

                           oliko olemassa näyttöä polkumyynnistä suhteessa tarkasteltavana olevalle tuotteelle aiemmin määritettyihin normaaliarvoihin.

               (27)

               Koska pyynnön esittäjien pyynnössään toimittama alustava näyttö viittasi Vietnamissa tapahtuvaan kokoonpanotoimintaan, komissio analysoi tässä tutkimuksessa erityisesti sitä, täyttyivätkö seuraavat perusasetuksen 13 artiklan 2 kohdassa esitetyt kriteerit:

                           —

                           onko kokoonpanotoiminta alkanut tai huomattavasti lisääntynyt polkumyyntitutkimuksen vireillepanosta alkaen tai juuri ennen sitä ja tulevatko kyseessä olevat osat maasta, johon sovelletaan toimenpiteitä, ja

                           —

                           muodostavatko osat vähintään 60 prosenttia kokoonpantavan tuotteen osien kokonaisarvosta ja onko kokoonpanossa tai valmistuksessa käytettävien osien arvonlisäys enemmän kuin 25 prosenttia valmistuskustannuksista.

               (28)

               Kahdelta vietnamilaiselta yritykseltä vientimyynnistä saadut tiedot vastasivat Comext-tietokannassa (11) saatavilla olevia tietoja, jotka koskivat tutkimuksen kohteena olevan tuotteen Vietnamista tapahtuvaa tuontia. Tämän vuoksi näiden yritysten katsottiin olevan ainoat tutkimuksen kohteena olevan tuotteen viejät Vietnamista unioniin raportointijaksolla.

         2.2   Perusasetuksen 13 artiklan 2 kohdan a alakohdassa tarkoitettu edellytys: toiminnan alkaminen tai huomattava lisääntyminen

               (29)

               Unionin markkinoille suuntautuvan myynnin määrä on molempien yritysten osalta kasvanut jatkuvasti vuoden 2013, jolloin lopullinen polkumyyntitulli nostettiin 70,8 prosenttiin täytäntöönpanoasetuksella (EU) N:o 372/2013, ja raportointijakson välillä. Kumpikin yritys enemmän kuin kolminkertaisti myyntimääränsä unionin markkinoille tämän ajanjakson aikana. Ennen vuotta 2013 nämä yritykset eivät vieneet unionin markkinoille ollenkaan tai hyvin vähän. Tutkimuksen kohteena olevan tuotteen vienti Kiinasta unionin markkinoille vähentyi samaan aikaan 65 prosenttia. Tämän vuoksi todettiin, että unionin ja Kiinan ja toisaalta unionin ja Vietnamin välisen kaupan rakenne muuttui ja että perusasetuksen 13 artiklan 2 kohdan a alakohdassa asetettu edellytys täyttyi.

         2.3   Perusasetuksen 13 artiklan 2 kohdan b alakohdassa tarkoitetut edellytykset: 60 prosentin ja 25 prosentin kriteerit

               (30)

               Perusasetuksen 13 artiklan 2 kohdan b alakohdan mukaisesti komission oli toimenpiteiden kiertämisen vahvistamiseksi todennettava, että kokoonpanotoiminnassa käytetyt toimenpiteiden kohteena olevista maista peräisin olevat osat muodostavat vähintään 60 prosenttia kokoonpantavan tuotteen osien kokonaisarvosta ja että käytettävien osien arvonlisäys on enemmän kuin 25 prosenttia valmistuskustannuksista.

         i)   Ensimmäinen kriteeri: 60 prosentin osuus kokoonpannun tuotteen muodostavien osien kokonaisarvosta

               (31)

               Kummankin yhteistyössä toimineen yrityksen osalta todettiin, että toimenpiteiden kohteena olevista maista peräisin olevat osat eivät muodostaneet vähintään 60:tä prosenttia kokoonpantavan tuotteen osien kokonaisarvosta.

               (32)

               Näin ollen yhteistyössä toimineiden vietnamilaisten yritysten toteuttamaa kokoonpanotoimintaa ei voida pitää perusasetuksen 13 artiklan 2 kohdassa tarkoitettuna toimenpiteiden kiertämisenä.

         ii)   Toinen kriteeri: 25 prosenttia käytettävien osien arvonlisäyksestä

               (33)

               Koska tutkimuksessa osoitettiin, ettei 60 prosentin kriteeri täyttynyt eikä kokoonpanotoimintaa voida pitää perusasetuksen 13 artiklan 2 kohdassa tarkoitettuna toimenpiteiden kiertämisenä, tämän kriteerin tarkastelua ei pidetty tarpeellisena.

         2.4   Perusasetuksen 13 artiklan 2 kohdan c alakohdassa tarkoitetut edellytykset: tullin korjaavien vaikutusten kumoutuminen ja todisteet polkumyynnistä

               (34)

               Koska tutkimuksessa osoitettiin, ettei 60 prosentin kriteeri täyttynyt eikä kokoonpanotoimintaa voida pitää perusasetuksen 13 artiklan 2 kohdassa tarkoitettuna toimenpiteiden kiertämisenä, näiden näkökohtien tarkastelua ei pidetty tarpeellisena.

               (35)

               Koska näiden kahden tutkitun yrityksen osuus Vietnamista tapahtuvasta tuonnista oli 100 prosenttia raportointijaksolla, ei voitu vahvistaa, että Kiinan osalta voimassa olevia toimenpiteitä kierrettäisiin Vietnamista lähetetyllä tuonnilla.

         3.   TUTKIMUKSEN PÄÄTTÄMINEN

               (36)

               Kun otetaan huomioon 30–32 kappaleessa mainitut päätelmät, nykyinen toimenpiteiden kiertämistä koskeva tutkimus olisi päätettävä. Tämän vuoksi olisi lopetettava vireillepanoasetuksessa käyttöön otettu kirjaamisvelvoite, joka koski Vietnamista lähetettyjen käsikäyttöisten haarukkatrukkien sekä niiden keskeisten osien tuontia riippumatta siitä, onko sen alkuperämaaksi ilmoitettu Vietnam, ja kyseinen asetus olisi kumottava.

               (37)

               Asianomaisille osapuolille ilmoitettiin niistä olennaisista tosiasioista ja huomioista, joiden perusteella komissio aikoi päättää tutkimuksen, ja niille annettiin mahdollisuus esittää huomautuksia. Esitetyt huomautukset eivät antaneet aihetta muuttaa edellä selostettuja päätelmiä.

               (38)

               Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Päätetään täytäntöönpanoasetuksella (EU) 2017/1348 vireille pantu tutkimus sen selvittämiseksi, kierretäänkö Vietnamista lähetettyjen Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien eli alustojen ja hydrauliikan, jotka luokitellaan tällä hetkellä CN-koodeihin ex 8427 90 00 ja ex 8431 20 00 (Taric-koodit 8427900013 ja 8431200013), tuonnilla unioniin riippumatta siitä, onko sen alkuperämaaksi ilmoitettu Vietnam, täytäntöönpanoasetuksella (EU) N:o 1008/2011, sellaisena kuin se on muutettuna täytäntöönpanoasetuksella (EU) N:o 372/2013, käyttöön otettuja toimenpiteitä.
   2 artikla
   Tulliviranomaisten on lopetettava täytäntöönpanoasetuksen (EU) 2017/1348 2 artiklan mukaisesti tapahtuva tuonnin kirjaaminen.
   3 artikla
   Kumotaan täytäntöönpanoasetus (EU) 2017/1348.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä helmikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  Neuvoston asetus (EY) N:o 1174/2005, annettu 18 päivänä heinäkuuta 2005, lopullisen polkumyyntitullin käyttöön ottamisesta Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta (EUVL L 189, 21.7.2005, s. 1).

      (3)  Neuvoston asetus (EY) N:o 684/2008, annettu 17 päivänä heinäkuuta 2008, Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuontiin sovellettavien asetuksella (EY) N:o 1174/2005 käyttöön otettujen polkumyynnin vastaisten toimenpiteiden soveltamisalan tarkentamisesta (EUVL L 192, 19.7.2008, s. 1).

      (4)  Neuvoston asetus (EY) N:o 499/2009, annettu 11 päivänä kesäkuuta 2009, Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa asetuksella (EY) N:o 1174/2005 käyttöön otetun lopullisen polkumyyntitullin laajentamisesta koskemaan Thaimaasta lähetetyn saman tuotteen tuontia riippumatta siitä, onko tuotteen alkuperämaaksi ilmoitettu Thaimaa (EUVL L 151, 16.6.2009, s. 1).

      (5)  Neuvoston täytäntöönpanoasetus (EU) N:o 1008/2011, annettu 10 päivänä lokakuuta 2011, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettavasta lopullisesta polkumyyntitullista, sellaisena kuin se on laajennettuna koskemaan Thaimaasta lähetettyjen käsikäyttöisten haarukkatrukkien sekä niiden keskeisten osien tuontia riippumatta siitä, onko niiden alkuperämaaksi ilmoitettu Thaimaa, asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena (EUVL L 268, 13.10.2011, s. 1).

      (6)  Neuvoston täytäntöönpanoasetus (EU) N:o 372/2013, annettu 22 päivänä huhtikuuta 2013, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettavasta lopullisesta polkumyyntitullista annetun täytäntöönpanoasetuksen (EU) N:o 1008/2011 muuttamisesta asetuksen (EY) N:o 1225/2009 11 artiklan 3 kohdan mukaisen osittaisen välivaiheen tarkastelun jälkeen (EUVL L 112, 24.4.2013, s. 1).

      (7)  Komission täytäntöönpanoasetus (EU) N:o 946/2014, annettu 4 päivänä syyskuuta 2014, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa käyttöön otettavasta lopullisesta polkumyyntitullista annetun neuvoston täytäntöönpanoasetuksen (EU) N:o 1008/2011 muuttamisesta asetuksen (EY) N:o 1225/2009 11 artiklan 4 kohdan mukaisen uutta viejää koskevan tarkastelun seurauksena (EUVL L 265, 5.9.2014, s. 7).

      (8)  Komission täytäntöönpanoasetus (EU) 2016/1346, annettu 8 päivänä elokuuta 2016, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otetun lopullisen polkumyyntitullin laajentamisesta koskemaan Kiinan kansantasavallasta peräisin olevien hiukan muunneltujen käsikäyttöisten haarukkatrukkien tuontia (EUVL L 214, 9.8.2016, s. 1).

      (9)  Komission täytäntöönpanoasetus (EU) 2017/2206, annettu 29 päivänä marraskuuta 2017, lopullisen polkumyyntitullin käyttöönotosta Kiinan kansantasavallasta peräisin olevien käsikäyttöisten haarukkatrukkien ja niiden keskeisten osien tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun seurauksena (EUVL L 314, 30.11.2017, s. 12).

      (10)  Komission täytäntöönpanoasetus (EU) 2017/1348, annettu 19 päivänä heinäkuuta 2017, Kiinan kansantasavallasta peräisin olevien käsikäyttöisten haarukkatrukkien sekä niiden keskeisten osien tuonnissa neuvoston täytäntöönpanoasetuksella (EU) N:o 1008/2011, sellaisena kuin se on muutettuna neuvoston täytäntöönpanoasetuksella (EU) N:o 372/2013, käyttöön otettujen polkumyynnin vastaisten toimenpiteiden mahdollista kiertämistä Vietnamista lähetetyllä tuonnilla riippumatta siitä, onko sen alkuperämaaksi ilmoitettu Vietnam, koskevan tutkimuksen vireillepanosta ja kyseisen tuonnin kirjaamisvelvoitteesta (EUVL L 188, 20.7.2017, s. 1).

      (11)  Comext on Eurostatin hallinnoima ulkomaankauppatilastojen tietokanta.


title: Neuvoston täytäntöönpanoasetus (EU) 2018/565, annettu 12 päivänä huhtikuuta 2018, Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 täytäntöönpanosta

text:
               13.4.2018

               FI

               Euroopan unionin virallinen lehti

               L 95/1

         NEUVOSTON TÄYTÄNTÖÖNPANOASETUS (EU) 2018/565,
   annettu 12 päivänä huhtikuuta 2018,
   Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä 12 päivänä huhtikuuta 2011 annetun neuvoston asetuksen (EU) N:o 359/2011 (1) ja erityisesti sen 12 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä huhtikuuta 2011 asetuksen (EU) N:o 359/2011.

               (2)

               Neuvoston päätöksen 2011/235/YUTP (2) uudelleentarkastelun perusteella neuvosto on päättänyt, että kyseisessä päätöksessä vahvistettuja rajoittavia toimenpiteitä olisi jatkettava 13 päivään huhtikuuta 2019.

               (3)

               Neuvosto on myös todennut, että asetuksen (EU) N:o 359/2011 liitteeseen I sisältyvät tiettyjä henkilöitä koskevat merkinnät olisi saatettava ajan tasalle.

               (4)

               Asetuksen (EU) N:o 359/2011 liite I olisi muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 359/2011 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 12 päivänä huhtikuuta 2018.

            Neuvoston puolesta

            Puheenjohtaja

         T. DONCHEV

      (1)  EUVL L 100, 14.4.2011, s. 1.

      (2)  Neuvoston päätös 2011/235/YUTP, annettu 12 päivänä huhtikuuta 2011, Iranin tilanteen johdosta tiettyihin henkilöihin ja yhteisöihin kohdistettavista rajoittavista toimenpiteistä (EUVL L 100, 14.4.2011, s. 51).

      LIITE
      Korvataan asetuksen (EU) N:o 359/2011 liitteessä I olevassa luonnollisia henkilöitä, oikeushenkilöitä, yhteisöjä ja elimiä koskevassa luettelossa olevat merkinnät seuraavilla merkinnöillä:

         ”Henkilöt

                     Nimi

                     Tunnistetiedot

                     Perusteet

                     Luetteloon merkitsemisen päivämäärä

                     1.

                     AHMADI-MOQADDAM Esmail

                     Syntymäpaikka: Teheran (Iran)
                     Syntymäaika: 1961

                     Entinen asevoimien yleisesikunnan päällikön vanhempi turvallisuusasioiden neuvonantaja. Entinen Iranin kansallisen poliisin päällikkö vuodesta 2005 alkuvuoteen 2015. Poliisi teki hänen alaisuudessaan raakoja iskuja rauhanomaisia mielenosoituksia vastaan ja hyökkäsi 15. kesäkuuta 2009 yöllä väkivaltaisesti Teheranin yliopiston asuntoloihin. Nykyisin Jemenin kansaa tukevan Iranin sotilasesikunnan johtaja.

                     12.4.2011

                     3.

                     ARAGHI (ERAGHI) Abdollah

                     Entinen IRGC:n maavoimien apulaiskomentaja. Oli suoraan ja henkilökohtaisesti vastuussa mielenosoitusten tukahduttamisesta koko kesän 2009.

                     12.4.2011

                     9.

                     NAQDI Mohammad-Reza

                     Syntymäpaikka: Najaf (Irak)
                     Syntymäaika: noin 1952

                     IRGC:n kulttuuri- ja sosiaaliasioiden apulaispäällikkö. Entinen Basij-joukkojen komentaja. IRGC:n Basij-joukkojen komentajana Naqdi oli vastuussa väärinkäytöksistä tai osallistui niihin vuoden 2009 loppupuolella, mukaan lukien ashura-päivän mielenosoitusten väkivaltainen tukahduttaminen joulukuussa 2009, missä yhteydessä 15 ihmistä menetti henkensä ja satoja mielenosoittajia pidätettiin. Ennen nimittämistään Basij-joukkojen komentajaksi lokakuussa 2009 Naqdi oli Basij-joukkojen tiedusteluyksikön päällikkö, joka vastasi vaaleja seuranneiden tukahduttamistoimien aikana pidätettyjen kuulusteluista.

                     12.4.2011

                     10.

                     RADAN Ahmad-Reza

                     Syntymäpaikka: Isfahan (Iran)
                     Syntymäaika: 1963

                     Hän oli aiemmin vastuussa Iranin lainvalvontajoukkojen strategisesta tutkimuskeskuksesta, joka on sidoksissa kansalliseen poliisiin. Poliisin strategisen tutkimuskeskuksen entinen johtaja, Iranin kansallisen poliisin entinen apulaispäällikkö kesäkuuhun 2014. Radan vastasi kansallisen poliisin apulaispäällikkönä vuodesta 2008 alkaen poliisivoimien toteuttamista mielenosoittajien pahoinpitelyistä, murhista ja mielivaltaisista pidätyksistä ja vangitsemisista. Nykyisin Irakin ”terrorismintorjuntajoukkojen” koulutuksesta vastaava IRGC:n komentaja.

                     12.4.2011

                     11.

                     RAJABZADEH Azizollah

                     Teheranin suuronnettomuuksien vaikutusten lieventämisestä vastaavan järjestön (TDMO) entinen johtaja. Entinen Teheranin poliisin päällikkö (tammikuuhun 2010 saakka).
                     Suur-Teheranin lainvalvontajoukkojen komentajana Azizollah Rajabzadeh on korkea-arvoisin henkilö, jota syytetään Kahrizakin pidätyskeskukseen liittyvistä väärinkäytöksistä.

                     12.4.2011

                     12.

                     SAJEDI-NIA Hossein

                     Poliisioperaatioiden apulaiskomentaja. Entinen Teheranin poliisin päällikkö, Iranin kansallisen poliisin entinen apulaispäällikkö, joka oli vastuussa poliisitoiminnasta. Vastaa sisäministeriön osalta tukahduttamistoimien koordinoinnista Iranin pääkaupungissa.

                     12.4.2011

                     13.

                     TAEB Hossein

                     Syntymäpaikka: Teheran
                     Syntymäaika: 1963

                     IRGC:n tiedustelupalvelun johtaja. Entinen IRGC:n tiedusteluasioiden apulaiskomentaja. Entinen Basij-joukkojen komentaja lokakuuhun 2009 saakka. Joukot osallistuivat hänen alaisuudessaan rauhanomaisten mielenosoittajien joukkopahoinpitelyihin, murhiin, pidätyksiin ja kidutuksiin.

                     12.4.2011

                     16.

                     HADDAD Hassan (alias Hassan ZAREH DEHNAVI)

                     Entinen Teheranin vallankumoustuomioistuimen apulaisturvallisuusvastaava. Entinen tuomari, Teheranin vallankumoustuomioistuin, 26. jaosto. Vastasi vaalien jälkeiseen kriisiin liittyneistä pidätystapauksista ja uhkaili säännöllisesti pidätettyjen perheitä heidän hiljentämisekseen. Vaikutti ratkaisevasti pidätysmääräysten antamiseen pidätettyjen lähettämiseksi Kahrizakin pidätyskeskukseen. Marraskuussa 2014 Iranin viranomaiset tunnustivat virallisesti Haddadin osallisuuden pidätettyjen kuolemiin.

                     12.4.2011

                     21.

                     MOHSENI-EJEI Gholam-Hossein

                     Syntymäpaikka: Ejiyeh
                     Syntymäaika: noin 1956

                     Sovitteluneuvoston jäsen. Iranin valtakunnansyyttäjä syyskuusta 2009 alkaen ja oikeuslaitoksen apulaisjohtaja ja tiedottaja. Entinen tiedusteluministeri vuoden 2009 vaalien aikana. Hänen toimiessaan tiedusteluministerinä vuoden 2009 vaalien aikana hänen alaisuudessaan olleet tiedusteluvirkamiehet vastasivat pidätyksistä, kidutuksista ja väärien tunnustusten hankkimisesta painostuksen avulla sadoilta aktivisteilta, toimittajilta, toisinajattelijoilta ja reformistipoliitikoilta. Lisäksi poliittisia vaikuttajia pakotettiin antamaan vääriä tunnustuksia sietämättömissä kuulusteluissa, joihin sisältyi mm. kidutusta, pahoinpitelyä, kiristystä ja perheenjäsenten uhkailua.

                     12.4.2011

                     26.

                     SHARIFI Malek Adjar (alias SHARIFI Malek Ajdar)

                     Korkeimman oikeuden tuomari, 43. jaoston päällikkö. Itä-Azerbaidžanin maakunnan tuomioistuimen entinen presidentti. Vastasi Sakineh Mohammadi-Ashtianin oikeudenkäynnistä.

                     12.4.2011

                     28.

                     YASAGHI Ali-Akbar

                     Korkeimman oikeuden tuomari, 44. jaoston päällikkö. Setad-e Dieh -säätiön varatoimitusjohtaja. Entinen ylituomari, Mashhadin vallankumoustuomioistuin. Oikeudenkäynnit on hänen alaisuudessaan käyty summittaisesti ja suljettuina istuntoina, eikä niissä ole kunnioitettu syytetyn perusoikeuksia. Koska teloituspäätöksiä annettiin joukko-oikeudenkäynneissä, kuolemantuomioita määrättiin noudattamatta asianmukaisesti oikeudenmukaisia kuulemismenettelyjä.

                     12.4.2011

                     32.

                     ZANJIREI Mohammad-Ali

                     Iranin vankilaorganisaation johtajan vanhempana neuvonantajana ja entisenä apulaisjohtajana syyllistyi väärinkäytöksiin ja oikeuksien riistämiseen pidätyskeskuksessa. Määräsi useille vangeille yksinäisyysrangaistuksia.

                     12.4.2011

                     33.

                     ABBASZADEH-MESHKINI Mahmoud

                     Ihmisoikeusneuvoston neuvonantaja. Entinen ihmisoikeusneuvoston sihteeri. Entinen Ilamin maakunnan kuvernööri. Entinen sisäministeriön poliittinen johtaja. Vastasi poliittisia puolueita ja ryhmiä koskevan lain 10 artiklan mukaisen komitean päällikkönä mielenosoitusten ja muiden julkisten tapahtumien sallimisesta ja poliittisten puolueiden rekisteröinnistä.
                     Keskeytti vuonna 2010 kahden Mousaviin liittyvän reformistisen poliittisen puolueen toiminnan (Islamic Iran Participation Front ja Islamic Revolution Mujahedeen Organization).
                     Kieltänyt vuodesta 2009 johdonmukaisesti ja jatkuvasti kaikki hallituksen vastaiset kokoontumiset eli perustuslaillisen oikeuden osoittaa mieltä, mikä on johtanut siihen, että rauhanomaisia mielenosoittajia on pidätetty kokoontumisvapautta koskevan oikeuden vastaisesti.
                     Kielsi vuonna 2009 myös oppositiolta luvan järjestää tilaisuuden niiden henkilöiden muistoksi, jotka saivat surmansa presidentinvaaleihin liittyvissä mielenosoituksissa.

                     10.10.2011

                     34.

                     AKBARSHAHI Ali-Reza

                     Iranin huumausaineiden torjunnan keskusyksikön (huumausaineiden vastaisen keskusyksikön) entinen pääjohtaja. Teheranin poliisin entinen päällikkö. Hänen päällikkökaudellaan poliisijoukot syyllistyivät laittomaan voimankäyttöön pidätettyjä ja oikeudenkäyntiä odottavia kohtaan. Teheranin poliisi osallistui myös vuonna 2009 Teheranin yliopiston opiskelija-asuntoloihin tehtyihin iskuihin, joissa iranilaisen Majlis-komission mukaan poliisi ja Basij-joukot haavoittivat yli sataa opiskelijaa. Nykyisin rautatiepoliisin päällikkö.

                     10.10.2011

                     36.

                     AVAEE Seyyed Ali-Reza (alias AVAEE Seyyed Alireza)

                     Oikeusministeri. Entinen erityistutkintaviraston johtaja. Heinäkuuhun 2016 saakka apulaissisäministeri ja julkisen rekisterin päällikkö. Tuomareiden kurinpitotuomioistuimen neuvonantaja huhtikuusta 2014. Teheranin tuomioistuimen entinen presidentti. Teheranin tuomioistuimen presidenttinä syyllistynyt ihmisoikeusloukkauksiin, mielivaltaisiin pidätyksiin, vankien oikeuksien epäämiseen ja teloitusten lisäämiseen.

                     10.10.2011

                     40.

                     HABIBI Mohammad Reza

                     Oikeusministeriön päällikkö Yazdissa. Isfahanin entinen apulaissyyttäjä. Osallisena oikeudenmukaisen oikeudenkäynnin epäämiseen syytetyiltä. Esimerkiksi Abdollah Fathi teloitettiin toukokuussa 2011, koska Habibi ei välittänyt hänen oikeudestaan tulla kuulluksi tai mielenterveysongelmistaan maaliskuussa 2010 käydyn oikeudenkäynnin aikana. Näin ollen Habibi on osallisena oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä ja teloitusten määrän jyrkkää kasvua vuoden 2011 alusta lähtien.

                     10.10.2011

                     45.

                     JOKAR Mohammad Saleh

                     Vallankumouskaartin parlamentaaristen asioiden edustaja. Yazdin maakunnan parlamentaarinen edustaja vuodesta 2011 vuoteen 2016 ja kansallisen turvallisuuden ja ulkopolitiikan parlamentaarisen valiokunnan jäsen. Basijin opiskelijajoukkojen entinen komentaja.
                     Osallistui Basijin opiskelijajoukkojen komentajana aktiivisesti mielenosoitusten tukahduttamistoimiin kouluissa ja yliopistoissa sekä aktivistien ja journalistien laittomaan vangitsemiseen.

                     10.10.2011

                     48.

                     MAHSOULI Sadeq (alias MAHSULI Sadeq)

                     Syntymäpaikka: Oroumieh (Iran)
                     Syntymäaika: 1959/60

                     Entisen presidentin Mahmoud Ahmadinejadin neuvonantaja ja nykyisin sovitteluneuvoston jäsen ja Perseverance Front -periaatteellisrintaman apulaiskomentaja. Hyvinvointi- ja sosiaaliturvaministeri vuosina 2009–2011. Sisäministeri elokuuhun 2009. Sisäministeri Mahsoulin alaisia olivat kaikki poliisivoimat, sisäministeriön turvallisuushenkilöstö sekä siviilipukuinen poliisi. Hänen komentamansa joukot olivat vastuussa Teheranin yliopiston opiskelija-asuntoloihin 14. kesäkuuta 2009 tehdyistä iskuista ja opiskelijoiden kiduttamisesta ministeriön kellarissa (pahamaineinen kellarikerros 4). Muita mielenosoittajia pahoinpideltiin vakavasti Kahrizakin pidätyskeskuksessa, joka toimi Mahsoulin valvonnassa olevan poliisin alaisuudessa.

                     10.10.2011

                     50.

                     OMIDI Mehrdad (alias Reza; alias OMIDI Reza)

                     Poliisin VI jaoston päällikkö, tutkintaosasto. Iranin poliisin tiedustelupalvelun entinen päällikkö. Iranin poliisin tietoverkkorikosyksikön entinen päällikkö. Vastuussa tuhansista tutkinta- ja syytetoimista, jotka koskevat internetiä käyttäviä uudistusmielisiä ja poliittisia vastustajia. Hän on siten syyllistynyt vakaviin ihmisoikeusloukkauksiin laillisia oikeuksiaan puolustavien henkilöiden oikeuksien tukahduttamiseksi, sananvapaus mukaan lukien.

                     10.10.2011

                     51.

                     SALARKIA Mahmoud

                     Teheranin ”Persepolis”-jalkapallokerhon entinen johtaja.

                     Teheranin kaupungin bensiini- ja liikennekomitean entinen johtaja. Teheranin yleisen syyttäjän sijainen vankila-asioissa vuoden 2009 protestien vaientamisen yhteydessä.
                     Teheranin yleisen syyttäjän sijaisena hän oli välittömässä vastuussa useista viattomien, rauhanomaisten mielenosoittajien ja aktivistien pidätysmääräyksistä. Monista ihmisoikeuspuolustajien kertomuksista käy ilmi, että käytännössä kaikkia hänen määräyksestään vangittuja henkilöitä pidetään eripituisia aikoja eristysvankeudessa ilman oikeutta tavata asianajajaansa tai omaisiaan ja ilman syytettä eli heitä pidetään tahdonvastaisesti kadoksissa. Usein heidän perheilleen ei ilmoiteta vangitsemisesta.

                     10.10.2011

                     53.

                     TALA Hossein (alias TALA Hosseyn)

                     Eslamshahrin pormestari. Entinen Iranin parlamentin jäsen. Teheranin maakunnan entinen kenraalikuvernööri (”Farmandar”) syyskuuhun 2010 saakka. Hän oli vastuussa poliisivoimien väliintulosta ja niin ollen myös mielenosoitusten tukahduttamisesta. Palkittiin joulukuussa 2010 osallisuudestaan vaalien jälkeisiin tukahduttamistoimiin.

                     10.10.2011

                     54.

                     TAMADDON Morteza (alias TAMADON Morteza)

                     Syntymäpaikka: Shahr Kord-Isfahan
                     Syntymäaika: 1959

                     Teheranin maakunnan yleisen turvallisuuden neuvoston entinen johtaja. Entinen IRGC:n Teheranin maakunnan kenraalikuvernööri. On kuvernöörin ja Teheranin maakunnan yleisen turvallisuuden neuvoston johtajan ominaisuudessa päävastuussa kaikista IRGC:n sortotoimista Teheranin maakunnassa, myös poliittisten mielenosoitusten tukahduttamisesta kesäkuusta 2009 lähtien. Nykyisin Khajeh Nasireddin Tusi -teknologiayliopiston johtokunnan jäsen.

                     10.10.2011

                     55.

                     ZEBHI Hossein

                     Korkeimman oikeuden tuomari. Entinen Iranin yleisen syyttäjän sijainen. Vastuussa useista vaalien jälkeisiin mielenosoituksiin liittyvistä oikeustapauksista.

                     10.10.2011

                     59.

                     BAKHTIARI Seyyed Morteza

                     Syntymäpaikka: Mashad (Iran)
                     Syntymäaika: 1952

                     Imaami Rezan pyhäkön apulaisjohtaja. Entinen uskonnollisen erityistuomioistuimen virkamies. Entinen oikeusministeri vuosina 2009–2013. Bakhtiarin ollessa oikeusministerinä olosuhteet Iranin vankiloissa huononivat alle hyväksyttyjen kansainvälisten standardien ja vankeja kaltoin kohdeltiin laajalti. Lisäksi hän oli keskeisessä asemassa iranilaisten maastamuuttajien uhkaamisessa ja vainoamisessa ilmoittamalla sellaisen erityistuomioistuimen perustamisesta, joka keskittyy erityisesti maan ulkopuolella asuviin iranilaisiin. Hänen kaudellaan myös teloitusten lukumäärä nousi jyrkästi Iranissa, mukaan lukien hallituksen ilmoittamatta jättämät salaiset teloitukset ja huumausainerikoksista tuomitut teloitukset.

                     10.10.2011

                     60.

                     HOSSEINI Dr Mohammad (alias HOSSEYNI Dr Seyyed Mohammad; Seyed, Sayyed ja Sayyid)

                     Syntymäpaikka: Rafsanjan, Kerman
                     Syntymäaika: 1961

                     Entisen presidentin Mahmoud Ahmadinejadin neuvonantaja ja kovan linjan poliittisen ryhmän YEKTAn tiedottaja. Entinen kulttuuriministeri ja islamilaisen opastuksen ministeri (2009–2013). Entisenä IRGC:n jäsenenä osallistui toimittajiin kohdistuneisiin tukahduttamistoimiin.

                     10.10.2011

                     69.

                     MORTAZAVI Seyyed Solat

                     Syntymäpaikka: Farsan, Tchar Mahal-o-Bakhtiari (etelä) – (Iran)
                     Syntymäaika: 1967

                     Iranin toiseksi suurimman kaupungin Mashadin entinen pormestari; kaupungissa järjestetään säännöllisesti julkisia teloituksia. Entinen poliittisten asioiden apulaissisäministeri. Mortazavi oli vastuussa laillisten oikeuksiensa, sananvapaus mukaan lukien, puolesta puhuneisiin henkilöihin kohdistettujen tukahduttamistoimien johtamisesta. Nimitettiin myöhemmin Iranin vuoden 2012 parlamenttivaalien ja vuoden 2013 presidentinvaalien vaalilautakunnan johtajaksi.

                     23.3.2012

                     73.

                     FAHRADI Ali

                     Oikeudellisten asioiden tarkastuslaitoksen ja Teheranin oikeusministeriön julkisen tarkastusosaston apulaispäällikkö. Entinen Karajin syyttäjä. Vastuussa vakavista ihmisoikeusloukkauksista, mukaan lukien toimiminen syyttäjänä oikeudenkäynneissä, joissa määrätään kuolemanrangaistus. Fahradin toimiessa syyttäjänä Karajin alueella on toteutettu suuri määrä teloituksia.

                     23.3.2012

                     75.

                     RAMEZANI Gholamhossein

                     Vuodesta 2011 puolustusministeriön tiedusteluosaston päällikkö; marraskuusta 2009 maaliskuuhun 2011 islamilaisen vallankumouskaartin tiedusteluosaston komentaja; maaliskuusta 2008 marraskuuhun 2009 islamilaisen vallankumouskaartin tiedusteluosaston apulaiskomentaja; huhtikuusta 2006 maaliskuuhun 2008 islamilaisen vallankumouskaartin suojelu- ja tiedusteluosaston päällikkö. Osallinen sananvapauden tukahduttamiseen. Ramezanilla on yhteyksiä tahoihin, jotka ovat vastuussa bloggaajien ja toimittajien pidätyksistä vuonna 2004, ja hänellä raportoidaan olleen rooli vaalien jälkeisten mielenosoitusten tukahduttamisessa vuonna 2009.

                     23.3.2012

                     82.

                     SARAFRAZ Mohammad (Dr) (alias Haj-agha Sarafraz)

                     Syntymäpaikka: Teheran
                     Syntymäaika: n. 1963
                     Asuinpaikka: Teheran Työpaikka: IRIB:n ja PressTV:n päätoimipaikka, Teheran

                     Kyberavaruuden korkeimman neuvoston entinen jäsen. Iranin islamilaisen tasavallan yleisradioyhtiön (IRIB) entinen johtaja. IRIBin kansainvälisen osaston (World Service and Press TV) entisenä johtajana vastasi kaikista ohjelmia koskevista päätöksistä. Läheiset yhteydet valtion turvallisuusviranomaisiin. Hänen johdollaan Press TV on IRIBin rinnalla tehnyt yhteistyötä Iranin turvallisuuspalvelun ja syyttäjien kanssa ja lähettänyt vangituilta, mukaan lukien iranilais-kanadalaiselta toimittajalta ja elokuvantekijältä Maziar Baharilta, pakottamalla saatuja tunnustuksia viikko-ohjelmassa ”Iran Today”. Ison-Britannian riippumaton radio- ja tv-alan sääntelyviranomainen OFCOM antoi Press TV:lle 100 000  punnan sakon Baharin tunnustuksen lähettämisestä vuonna 2011. Tunnustus oli kuvattu vankilassa Baharin ollessa pakkotoimien kohteena. Sarafraz on näin ollen loukannut oikeutta oikeudenmukaiseen ja puolueettomaan oikeudenkäyntiin.

                     12.3.2013

               Yhteisöt

                     Nimi

                     Tunnistetiedot

                     Perusteet

                     Luetteloon merkitsemisen päivämäärä

                     1.

                     Kyberpoliisi (Cyber Police)

                     Sijainti: Teheran, Iran
                     www-sivut: http://www.cyberpolice.ir

                     Tammikuussa 2011 perustettu Iranin kyberpoliisi on Iranin islamilaisen tasavallan poliisin yksikkö, jota johti vuoden 2015 alkupuolelle saakka Esmail Ahmadi-Moqaddam (luettelossa). Ahmadi-Moqaddam on korostanut, että kyberpoliisi ryhtyy toimiin niitä vastavallankumouksellisia ja toisinajattelevia ryhmiä vastaan, jotka vuonna 2009 käyttivät internetiin perustuvaa sosiaalista mediaa protestien nostamiseksi presidentti Mahmoud Ahmadinejadin uudelleenvalintaa vastaan. Tammikuussa 2012 kyberpoliisi antoi internetkahviloille uudet ohjeet, joissa vaaditaan käyttäjiä antamaan henkilötietonsa kahvilan omistajalle, jonka on säilytettävä tiedot kuuden kuukauden ajan samoin kuin luettelo verkkosivuista, joilla asiakas on käynyt. Säännöt edellyttävät kahvilan omistajien myös asentavan valvontakamerat ja säilyttämään tallenteet kuuden kuukauden ajan. Näiden uusien sääntöjen avulla voidaan muodostaa lokikirja, jota viranomaiset voivat käyttää jäljittääkseen aktivisteja tai muita henkilöitä, joita pidetään vaarana kansalliselle turvallisuudelle.
                     Kesäkuussa 2012 Iranin tiedotusvälineet kertoivat, että kyberpoliisi suunnittelee hyökkäystä virtuaalisia yksityisverkkoja vastaan. Kyberpoliisi pidätti 30. lokakuuta 2012 (ilman pidätysmääräystä) bloggaaja Sattar Beheshtin ”toimista kansallista turvallisuutta vastaan sosiaalisessa mediassa ja Facebookissa”. Beheshti oli arvostellut Iranin hallitusta blogissaan. Beheshti löytyi kuolleena vankisellistään 3. marraskuuta 2012, ja kyberpoliisin uskotaan kiduttaneen hänet kuoliaaksi.

                     12.3.2013”


title: Komission täytäntöönpanoasetus (EU) 2018/1025, annettu 19 päivänä heinäkuuta 2018, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
               20.7.2018

               FI

               Euroopan unionin virallinen lehti

               L 184/1

         KOMISSION TÄYTÄNTÖÖNPANOASETUS (EU) 2018/1025,
   annettu 19 päivänä heinäkuuta 2018,
   tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
   sekä katsoo seuraavaa:

               (1)

               Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

               (2)

               Yhdistyneiden kansakuntien turvallisuusneuvoston pakotekomitea päätti 13 päivänä heinäkuuta 2018 poistaa kaksi kohtaa niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

               (3)

               Sen vuoksi asetuksen (EY) N:o 1210/2003 liitettä III olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1210/2003 liite III tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä heinäkuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 169, 8.7.2003, s. 6.

      LIITE

         Poistetaan liitteestä III seuraavat kohdat:

                                 ”62.

                                 IRAQI LIFE INSURANCE COMPANY. Osoitteet: a) Aqaba Bin Nafie Square, P.O. Box 989, Bagdad, Irak; b) P.O. Box 989, Karradah Al Sharkiya, Bagdad, Irak.”

                                 ”96.

                                 NATIONAL INSURANCE COMPANY [IRAQ]. Osoitteet: a) Khullani Street, P.O. Box 248, Bagdad, Irak; b) Aman Building, Khullani Square, Bagdad, Irak.”


title: Komission täytäntöönpanoasetus (EU) 2018/1026, annettu 19 päivänä heinäkuuta 2018, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessätoisessa osatarjouskilpailussa

text:
               20.7.2018

               FI

               Euroopan unionin virallinen lehti

               L 184/3

         KOMISSION TÄYTÄNTÖÖNPANOASETUS (EU) 2018/1026,
   annettu 19 päivänä heinäkuuta 2018,
   rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessätoisessa osatarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

               (2)

               Kahdennessakymmenennessätoisessa osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

               (3)

               Maatalouden yhteisen markkinajärjestelyn komitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kahdennessakymmenennessätoisessa osatarjouskilpailussa, jonka tarjousten jättöaika päättyi 17 päivänä heinäkuuta 2018, vähimmäismyyntihinta on 112,50 euroa 100 kilogrammalta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä heinäkuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 206, 30.7.2016, s. 71.

      (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Komission täytäntöönpanoasetus (EU) 2018/1060, annettu 26 päivänä heinäkuuta 2018, tehoaineen trifloksistrobiini hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  27.7.2018

                  FI

                  Euroopan unionin virallinen lehti

                  L 190/3

         KOMISSION TÄYTÄNTÖÖNPANOASETUS (EU) 2018/1060,
         annettu 26 päivänä heinäkuuta 2018,
         tehoaineen trifloksistrobiini hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan,
         sekä katsoo seuraavaa:

                     (1)

                     Komission direktiivillä 2003/68/EY (2) sisällytettiin trifloksistrobiini tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen trifloksistrobiini hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä heinäkuuta 2018.

                     (4)

                     Hakemus, jossa pyydettiin uusimaan trifloksistrobiinin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 29 päivänä syyskuuta 2016.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 19 päivänä syyskuuta 2017 komissiolle päätelmänsä (6) siitä, voidaanko trifloksistrobiinin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti trifloksistrobiiniin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 23 päivänä maaliskuuta 2018.

                     (9)

                     Hakijalle annettiin tilaisuus esittää huomautuksensa uusimista koskevan kertomuksen luonnoksesta.

                     (10)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta.

                     (11)

                     Sen vuoksi on asianmukaista uusia trifloksistrobiinin hyväksyntä.

                     (12)

                     Trifloksistrobiinin hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten trifloksistrobiinia sisältäviä kasvinsuojeluaineita voidaan hyväksyä. Näin ollen ei ole asianmukaista säilyttää rajoitusta, jonka mukaan käyttötarkoituksena voi olla ainoastaan käyttö sienitautien torjunta-aineena.

                     (13)

                     Asetuksen (EY) N:o 1107/2009 14 artiklan 1 kohdan mukaisesti, luettuna yhdessä sen 6 artiklan kanssa, ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia. Erityisesti on aiheellista edellyttää lisää vahvistavia tietoja.

                     (14)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (15)

                     Ottaen huomioon, että trifloksistrobiinin nykyisen hyväksynnän voimassaoloaika päättyy 31 päivänä heinäkuuta 2018, tämän asetuksen olisi tultava voimaan mahdollisimman pian.

                     (16)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusiminen
            Uusitaan tehoaineen trifloksistrobiini hyväksyntä liitteessä I esitetyllä tavalla.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä elokuuta 2018.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä heinäkuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2003/68/EY, annettu 11 päivänä heinäkuuta 2003, neuvoston direktiivin 91/414/ETY muuttamisesta trifloksistrobiinin, karfentratsonietyylin, mesotrionin, fenamidonin ja isoksaflutolin sisällyttämiseksi siihen tehoaineina (EUVL L 177, 16.7.2003, s. 12).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA Journal 2017;15(9):4980. Saatavilla verkossa osoitteessa: www.efsa.europa.eu

            LIITE I

                        Nimi, tunnistenumerot

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset säännökset

                        Trifloksistrobiini
                        CAS-numero: 141517-21-7
                        CIPAC-numero: 617

                        Metyyli (E)-metoksi-imino-{(E)-α-[1-(α,α,α-trifluori-m-tolyyli)etyyli-ideneaminooksyyli]-o-tolyyli}asetaatti

                        ≥ 975 g/kg
                        AE 1344136 (enint. 4 g/kg)

                        1. elokuuta 2018

                        31. heinäkuuta 2033

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon trifloksistrobiinin hyväksynnän uusimista koskevan kertomuksen päätelmät ja erityisesti sen lisäykset I ja II.
                        Tässä yleisarvioinnissa jäsenvaltioiden on kiinnitettävä erityistä huomiota

                                    —

                                    pohjaveden suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot;

                                    —

                                    vesieliöiden, mehiläisten ja kalaa syövien lintujen ja nisäkkäiden suojeluun.

                              Käyttöedellytyksiin on tarvittaessa sisällyttävä riskinhallintatoimenpiteitä.
                        Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot seuraavista:

                                    1)

                                    pohjavedessä mahdollisesti esiintyvien metaboliittien merkityksellisyys ottaen huomioon kaikki trifloksistrobiinia koskevat Euroopan parlamentin ja neuvoston asetuksen (EY) N:o 1272/2008 (2) mukaiset luokittelut, erityisesti kategoriaan 2 kuuluvaksi lisääntymiselle vaaralliseksi aineeksi;

                                    2)

                                    vedenkäsittelyprosessien vaikutus pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi.

                              Hakijan on toimitettava 1 kohdassa edellytetyt tiedot yhden vuoden kuluessa siitä, kun Euroopan kemikaalivirasto (ECHA) on julkistanut verkkosivullaan lausunnon, jonka Euroopan kemikaaliviraston riskinarviointikomitea on antanut asetuksen (EY) N:o 1272/2008 37 artiklan 4 kohdan mukaisesti trifloksistrobiinin osalta.
                        Hakijan on toimitettava 2 kohdassa edellytetyt tiedot kahden vuoden kuluessa siitä, kun komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

               (2)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        1)

                        Poistetaan A osasta trifloksistrobiinia koskeva 59 kohta;

                        2)

                        Lisätään B osaan kohta seuraavasti:

                                    Nro

                                    Nimi, tunnistenumerot

                                    IUPAC-nimi

                                    Puhtaus (1)

                                    Hyväksymispäivä

                                    Hyväksynnän päättymispäivä

                                    Erityiset säännökset

                                    ”124

                                    Trifloksistrobiini
                                    CAS-numero: 141517-21-7
                                    CIPAC-numero: 617

                                    Metyyli (E)-metoksi-imino-{(E)-α-[1-(α,α,α-trifluori-m-tolyyli)etyyli-ideneaminooksyyli]-o-tolyyli}asetaatti

                                    ≥ 975 g/kg
                                    AE 1344136 (enint. 4 g/kg)

                                    1. elokuuta 2018

                                    31. heinäkuuta 2033

                                    Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon trifloksistrobiinin hyväksynnän uusimista koskevan kertomuksen päätelmät ja erityisesti sen lisäykset I ja II.
                                    Tässä yleisarvioinnissa jäsenvaltioiden on kiinnitettävä erityistä huomiota

                                                —

                                                pohjaveden suojeluun, kun tehoainetta käytetään alueilla, joilla on herkkä maaperä ja/tai epäsuotuisat ilmasto-olot;

                                                —

                                                vesieliöiden, mehiläisten ja kalaa syövien lintujen ja nisäkkäiden suojeluun.

                                          Käyttöedellytyksiin on tarvittaessa sisällyttävä riskinhallintatoimenpiteitä.
                                    Hakijan on toimitettava komissiolle, jäsenvaltioille ja elintarviketurvallisuusviranomaiselle vahvistavat tiedot seuraavista:

                                                1)

                                                pohjavedessä mahdollisesti esiintyvien metaboliittien merkityksellisyys ottaen huomioon kaikki trifloksistrobiinia koskevat asetuksen (EY) N:o 1272/2008 mukaiset luokittelut, erityisesti kategoriaan 2 kuuluvaksi lisääntymiselle vaaralliseksi aineeksi;

                                                2)

                                                vedenkäsittelyprosessien vaikutus pinta- ja pohjavedessä esiintyvien jäämien luonteeseen, kun pintavettä tai pohjavettä otetaan juomavedeksi.

                                          Hakijan on toimitettava 1 kohdassa edellytetyt tiedot yhden vuoden kuluessa siitä, kun Euroopan kemikaalivirasto (ECHA) on julkistanut verkkosivullaan lausunnon, jonka Euroopan kemikaaliviraston riskinarviointikomitea on antanut asetuksen (EY) N:o 1272/2008 37 artiklan 4 kohdan mukaisesti trifloksistrobiininosalta.
                                    Hakijan on toimitettava 2 kohdassa edellytetyt tiedot kahden vuoden kuluessa siitä, kun komissio on julkistanut ohjeasiakirjan vedenkäsittelyprosessien vaikutuksen arvioinnista pinta- ja pohjavedessä esiintyvien jäämien luonteeseen.”

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2018/1130, annettu 13 päivänä elokuuta 2018, sypermetriinin hyväksymisestä vanhana tehoaineena käytettäväksi biosidivalmisteissa valmisteryhmässä 18 (ETA:n kannalta merkityksellinen teksti.)

text:
                  14.8.2018

                  FI

                  Euroopan unionin virallinen lehti

                  L 205/8

         KOMISSION TÄYTÄNTÖÖNPANOASETUS (EU) 2018/1130,
         annettu 13 päivänä elokuuta 2018,
         sypermetriinin hyväksymisestä vanhana tehoaineena käytettäväksi biosidivalmisteissa valmisteryhmässä 18
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 89 artiklan 1 kohdan kolmannen alakohdan,
         sekä katsoo seuraavaa:

                     (1)

                     Komission delegoidussa asetuksessa (EU) N:o 1062/2014 (2) vahvistetaan luettelo vanhoista tehoaineista, jotka on arvioitava sen selvittämiseksi, voidaanko ne mahdollisesti hyväksyä käytettäviksi biosidivalmisteissa. Luettelossa on mukana sypermetriini.

                     (2)

                     Sypermetriini on arvioitu käytettäväksi valmisteryhmässä 18 (hyönteis- ja punkkimyrkyt sekä muiden niveljalkaisten torjuntaan käytettävät tuotteet), sellaisena kuin se on kuvattu asetuksen (EU) N:o 528/2012 liitteessä V.

                     (3)

                     Belgia nimettiin esitteleväksi jäsenvaltioksi, ja sen arvioinnista vastaava toimivaltainen viranomainen toimitti arviointikertomuksen sekä suosituksensa 15 päivänä huhtikuuta 2015.

                     (4)

                     Biosidivalmistekomitea valmisteli 5 päivänä toukokuuta 2017 Euroopan kemikaaliviraston lausunnon delegoidun asetuksen (EU) N:o 1062/2014 7 artiklan 2 kohdan mukaisesti ottaen huomioon arvioinnista vastaavan toimivaltaisen viranomaisen päätelmät (3).

                     (5)

                     Kyseisen lausunnon mukaan valmisteryhmään 18 kuuluvien biosidivalmisteiden, jotka sisältävät sypermetriini, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

                     (6)

                     Siksi on aiheellista hyväksyä sypermetriinin käyttö valmisteryhmään 18 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

                     (7)

                     Lisäksi screening-tutkimuksessa, joka tehtiin valmisteltaessa komission vaikutustenarviointia eri vaihtoehdoista hormonihäiritsijöiden tunnistamiskriteereiksi (4), todettiin, että on tarpeen tutkia lisää sypermetriinin potentiaalia hormonitoiminnan häirinnän suhteen. Sypermetriinin mahdollisia hormonitoimintaa häiritseviä ominaisuuksia arvioidaan myös Euroopan parlamentin ja neuvoston asetuksen (EY) N:o 1107/2009 (5) yhteydessä. Arvioinnin päätelmien odotetaan valmistuvan ennen vuoden 2018 loppua. Mainitun arvioinnin tuloksesta riippuen komissio harkitsee tarvetta tarkistaa sypermetriinin hyväksymisestä tehoaineena käytettäväksi biosidivalmisteissa asetuksen (EU) N:o 528/2012 15 artiklan mukaisesti.

                     (8)

                     Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

                     (9)

                     Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksytään sypermetriini käytettäväksi tehoaineena biosidivalmisteissa valmisteryhmässä 18 siten, että sovelletaan liitteessä vahvistettuja spesifikaatioita ja edellytyksiä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä elokuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 167, 27.6.2012, s. 1.

            (2)  Komission delegoitu asetus (EU) N:o 1062/2014, annettu 4 päivänä elokuuta 2014, Euroopan parlamentin ja neuvoston asetuksessa (EU) N:o 528/2012 tarkoitetusta kaikkien biosidivalmisteissa käytettyjen vanhojen tehoaineiden järjestelmällistä arviointia koskevasta työohjelmasta (EUVL L 294, 10.10.2014, s. 1).

            (3)  Biosidivalmistekomitean lausunto tehoaineen sypermetriini hyväksymistä koskevasta hakemuksesta, valmisteryhmä 18, ECHA/BPC/153/2017, hyväksytty 5.5.2017.

            (4)  COM (2016) 350 final.

            (5)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta (EUVL L 309, 24.11.2009, s. 1).

            LIITE

                        Yleisnimi

                        IUPAC-nimi
                        Tunnistenumero

                        Tehoaineen vähimmäispuhtausaste (1)

                        Hyväksymispäivä

                        Hyväksymisen päättymispäivä

                        Valmisteryhmä

                        Erityisedellytykset

                        Sypermetriini

                        IUPAC-nimi:
                        Sypermetriini cis:trans 40:60; (RS)-α-syano-3-fenoksibentsyyli-(1RS)-cis,trans-3-(2,2-dikloorivinyyli)-2,2- dimetyylisyklopropaanikarboksylaatti
                        EY-numero: 257-842-9
                        CAS-numero: 52315-07-8

                        ≥ 92 % w/w
                        Isomeerien suhde: cis:trans 40:60

                        1. kesäkuuta 2020

                        31. toukokuuta 2030

                        18

                        Biosidivalmisteiden lupien on täytettävä seuraavat edellytykset:

                                    1)

                                    Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.

                                    2)

                                    Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota seuraaviin:

                                                a)

                                                ammattikäyttäjät;

                                                b)

                                                imeväisten ja taaperoiden toissijainen altistuminen;

                                                c)

                                                pintavesien osalta:

                                                            i)

                                                            käyttö pinnoilla sisätiloissa; sekä

                                                            ii)

                                                            käyttö ulkoseinissä ja rakennuksia ympäröivillä alueilla kaupungeissa;

                                                d)

                                                maaperän osalta:

                                                            i)

                                                            käyttö pinnoilla sisätiloissa;

                                                            ii)

                                                            käyttö ulkoseinissä kaupungeissa ja maaseudulla; sekä

                                                            iii)

                                                            käyttö rakennuksia ympäröivillä alueilla maaseudulla;

                                                e)

                                                sedimentin osalta:

                                                            i)

                                                            käyttö pinnoilla, kemiallisena esteenä sekä kolojen ja halkeamien käsittelemiseksi sisätiloissa; sekä

                                                            ii)

                                                            käyttö ulkoseinissä ja rakennuksia ympäröivillä alueilla kaupungeissa;

                                                f)

                                                pohjavesien osalta: käyttö ulkoseinissä ja rakennuksia ympäröivillä alueilla kaupungeissa.

                                    3)

                                    Niiden valmisteiden osalta, joista voi jäädä jäämiä elintarvikkeisiin tai rehuihin, on tarkistettava, onko tarpeen asettaa uudet jäämien enimmäismäärät tai muuttaa voimassa olevia jäämien enimmäismääriä Euroopan parlamentin ja neuvoston asetuksen (EY) N:o 470/2009 (2) tai Euroopan parlamentin ja neuvoston asetuksen (EY) N:o 396/2005 (3) mukaisesti, ja toteutettava kaikki asianmukaiset riskinhallintatoimenpiteet sen varmistamiseksi, etteivät sovellettavat jäämien enimmäismäärät ylity.

               (1)  Tässä sarakkeessa ilmoitettu puhtaus on arvioidun tehoaineen vähimmäispuhtausaste. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.

               (2)  Euroopan parlamentin ja neuvoston asetus (EY) N:o 470/2009, annettu 6 päivänä toukokuuta 2009, yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta (EUVL L 152, 16.6.2009, s. 11).

               (3)  Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).